open-index/open-wikipedia-markdown huggingface dataset:
Indira Bajramović

**Indira Bajramović** (28. januar 1968) jest bosanskohercegovačka romska aktivistica i ekonomistkinja koja više od 20 godina radi na poboljšanju položaja Romkinja u Bosni i Hercegovini. Direktorica je Udruženja Romkinja "Bolja budućnost" iz Tuzle.

Radila je na pružanju pomoći ruralnim romskim selima, a također se zalaže da Romi imaju jednake mogućnosti u Bosni i Hercegovini. Konkretno, fokusirala se na podizanje svijesti o poteškoćama sa kojima se suočavaju nezaposlene Romkinje i žrtve porodičnog nasilja i zlostavljanja.

## Aktivizam 
Fokus udruženje koje vodi je na obezbjeđivanju hrane i higijenskih proizvoda, kao i školskog pribora za malu djecu u romskim zajednicama. Pored toga, udruženje radi na pružanju privatnih medicinskih pregleda za siromašne žene, posebno na pregledima za rak dojke.

### Pandemija 
Tokom ljeta 2020, usred pandemije COVID-19, Bajramovićeva i njena fondacija su u partnerstvu sa Ženskom mrežom žena Bosne i Hercegovine, Fondacijom tuzlanske zajednice i Međunarodnim forumom solidarnosti Emaus obezbijedili 700 paketa pomoći lokalnim romskim zajednicama u okolini Kiseljaka. Pomagala je u koordinaciji raspodjele 400 obroka dnevno jednom u 3 dana sa volonterima. Također je bila angažovana na nekoliko građevinskih projekata uključujući i fudbalski teren i igraonicu za djecu. Osim toga, bila je uključena u rekonstrukciju oštećenog kanala, koji je prethodno doveo do poplave mnogih lokalnih kuća.

## Politika 
Kandidovala se za mjesto u Gradskom vijeću Tuzle kao broj 9 na listi Saveza za bolju budućnost Bosne i Hercegovine, međutim nije izabrana. Ukupno se kandidovalo 20 Romkinja, ali nijedna nije izabrana za vijećnika. Na izborima se kandidovalo i 47 Roma, od kojih su 6 postali odbornici. Bajramović je neuspjeh žena pripisala njihovoj usredotočenosti na rad u zajednici umjesto na vidljivu kampanju. Također je skrenula pažnju na podjelu glasova među mnogim novim strankama i pozvala Rome da se konsoliduju iza jednog kandidata, iako ju je ohrabrio veći broj Roma koji se kandiduju za funkcije nego prethodnih godina.

## Reference
Kategorija:Biografije, Jajce
Kategorija:Rođeni 1968.
Kategorija:Živi ljudi
Kategorija:Aktivisti
Kategorija:Romi
Emily Dreissigacker

**Emily Dreissigacker** rođena 29. novembra 1988, u Morrisvillu, Vermont je nekadašnja američka biatlonka.

## Karijera 
### Olimpijske igre 
Emily Dreissigacker je nastupila na samo jednim Zimskim olimpijskim igrama i to na ZOI 2018.  Najbolji rezultat u pojedinačnoj konkurenciji ostvarila je u utrci na potjeri kada je osvojila 47-o mjesto sa četiri promašaja i zaostatkom od 5:01.4&nbsp;min iza pobjednice Njemice Laure Dahlmeier, koja je utrku završila s jednim promašajem. Najbolji rezultat u štafetnim utrkama ostvarila je na istim igrama u štafeti s Clare Egan, Susan Dunklee i Joanne Reid, kada su sa zaostatkom od 2:01.9&nbsp;min osvojile 13-o mjesto iza pobjedničke bjeloruske štafete u sastavu: Nadzeja Skardzina, Irina Krjuko, Dinara Alimbekava i Darja Domračeva.

### Svjetska prvenstva 
Na Svjetskim prvenstvima u biatlonu, od SP 2019. do SP 2020. nastupila je dva puta. Najbolji rezultat u pojedinačnim utrkama bilo joj je 69-o mjesto na SP 2020. u utrci na 15&nbsp;km, kada je s tri promašaja i zaostatkom od 7:24.3&nbsp;min bila sporija od pobjednice Italijanke Dorothea Wierer, koja je utrku završila s dva promašaja. U ekipnim utrkama joj je deveto mjesto najbolji rezultati koji je ostvarila na SP 2019. u utrci mješovite štafete s Susan Dunklee, Clare Egan i Joanne Reid.

### Svjetski kup 
U Svjetskom kupu je prvi put nastupila 9. marta 2018. u sezoni SK 2017/18. u finskom Lahtiju u utrci sprinta na 7,5&nbsp;km, kada je osvojila 62-o mjesto s dva promašaja i zaostatkom od 2:15.7&nbsp;min u odnosu na pobjednicu bjelorusku biatlonku Darju Domračevu, koja je završila utrku s jednim promašajem. Najbolji rezultat u pojedinačnoj konkurenciji ostvarila je 20. januara 2018. u istoj sezoni u italijanskom Antholzu osvojivši 56-o mjesto u utrci potjere, kada je sa četiri promašaja i zaostatkom od 6:27.2&nbsp;min bila sporija od pobjednice Laure Dahlmeier, koja je utrku završila s jednim promašajem. U štafetnim utrkama najbolji rezultati su joj dva osma mjesto u sezoni SK 2019/20. u kanadskom Canmore s Susan Dunklee, Clare Egan i Joanne Reid; te u istom sastavu u sezoni SK 2020/21. u austrijskom Hochfilzenu.

## Kraj karijere 
Aktivnim bavljenjem biatlonom prestala se baviti 2020. godine.

## Privatni život 
Njena majka Judy Geer učestvovala je na takmičenjima u veslanju na Olimpijskim igrama 1976. i Olimpijskim igrama 1984, a otac Dick Dreissigacker je petostruki američki prvak u veslanju i učesnik na takmičenjima u veslanju na Olimpijskim igrama 1972. u Münchenu. Njena sestra Hannah i brat Ethan su takođe biatlonci.

## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1988.
Kategorija:Biografije, Morrisville (Vermont)
Kategorija:Američki biatlonci
Kategorija:Biatlonci na Zimskim olimpijskim igrama 2018.
Kategorija:Američki olimpijci u biatlonu
Arijana Marić Gigliani

**Arijana Gigliani** (27. februara 1979.) jest hrvatsko-bosanskohercegovačka operna pjevačica. Njen glas je poznat po svojoj snazi i produžetku, upotrebljiv u mnogim operskim ulogama.

## Biografija
### Rani život i obrazovanje 
Rođena je 27. februara 1979. u Sarajevu gdje je stekla osnovno muzičko obrazovanje. Njeno prvo operno pojavljivanje pred publikom bilo je u sezoni Narodnog pozorišta Sarajevo 1987-1988, gdje je izvodila Hugha Cromea u dječjoj operi "The Little Sweep", Benjamina Brittena. U sezoni 1990-1991, nastupala je u dečijem horu u srpsko-hrvatskoj verziji Karmen.

Pohađala je Srednju muzičku školu u Sarajevu, gdje je svirala violinu i diplomirala 1997. Za vrijeme rata u BiH svirala je violinu kao saradnik Sarajevske filharmonije. Godine 1998. preselila se u Zagreb, gdje je studirala operno solo pjevanje kod hrvatske operne sopranistkinje Lidije Horvat Dunjko. Godine 2005. diplomirala je na Muzičkoj akademiji u Zagrebu, magistrirala glazbu. Od tada je nastavila da se profesionalno usavršava kod bugarskog operskog tenora Stojana Stojanova Gančeva.

### Profesionalna karijera 
Svoj profesionalni debi ostvarila je u maju 2005. u Narodnom pozorištu Sarajevo, u ulozi Jelene u Nikoli Šubiću Zrinskom, Ivana Zajca. Njen kasniji rad obuhvatio je desetak solo nastupa u Hrvatskoj i inostranstvu, poput Austrije, Njemačke i Češke. Održala je i solističke koncerte sa Sarajevskom filharmonijom i Dubrovačkim simfonijskim orkestrom.

Njene uloge uključuju Lady Macbeth u Macbetu Giuseppea Verdija, Bertu u Seviljski brijač, Gioachina Rossini, i Abigaille u Verdijevom Nabucco.

### Nastavnička karijera 
Predavala je pjevanje u srednjem obrazovanju i na fakultetu. Od 2008. do 2011. sa svojim studentima osvojila je desetak domaćih i međunarodnih nagrada.

## Nagrade 
* Međunarodno opersko takmičenje 2008. u Beogradu, Srbija: nagrada I klase
* Međunarodno takmičenje opera 2010. u Herceg Novom, Crna Gora: nagrada I klase

## Također pogledajte 
* Spisak poznatih osoba iz Bosne i Hercegovine

## Reference
## Vanjski linkovi 
Kategorija:Biografije, Sarajevo
Kategorija:Rođeni 1979.
Kategorija:Bosanskohercegovačke operne pjevačice
Kategorija:Hrvatske operne pjevačice
Kategorija:Živi ljudi
Joanne Reid

**Joanne Reid** rođena 28. juna 1992, u Madisonu, Wisconsin je nekadašnja američka biatlonka.

## Karijera 
### Olimpijske igre 
Joanne Reid je nastupila na trima Zimskim olimpijskim igrama: na ZOI 2018, ZOI 2022 i ZOI 2026. Najbolji rezultat u pojedinačnoj konkurenciji ostvarila je na ZOI 2022. u utrci na potjeri kada je osvojila 29-o mjesto s tri promašaja i zaostatkom od 4:19.8&nbsp;min iza pobjednice Norvežanke Marte Olsbu Røiseland, koja je utrku završila s jednim promašajem. Najbolji rezultat u štafetnim utrkama ostvarila je na istim igrama u štafeti s Clare Egan, Susan Dunklee i Deedra Irwin, kada su sa zaostatkom od 4:30.4&nbsp;min osvojile 11-o mjesto iza pobjedničke švedske štafete u sastavu: Linn Persson, Mona Brorsson, Hanna Öberg i Elvira Öberg.

### Svjetska prvenstva 
Na Svjetskim prvenstvima u biatlonu, od SP 2017. do SP 2023. nastupila je pet puta. Najbolji rezultat u pojedinačnim utrkama bilo joj je deseto mjesto na SP 2019. u utrci na masovnog starta, kada je sa četiri promašaja i zaostatkom od 1:32.1&nbsp;min bila sporija od pobjednice Italijanke Dorothee Wierer, koja je utrku završila s dva promašaja. U ekipnim utrkama joj je deveto mjesto najbolji rezultati koji je ostvarila na SP 2019. u utrci mješovite štafete s Susan Dunklee, Clare Egan i Emily Dreissigacker.

### Svjetski kup 
U Svjetskom kupu je prvi put nastupila 14. januara 2016. u
sezoni SK 2015/16. u njemačkom Ruhpoldingu u utrci na 15&nbsp;km, kada je osvojila 72-o mjesto sa četiri promašaja i zaostatkom od  7:20.5&nbsp;min u odnosu na pobjednicu italijansku biatlonku Dorotheu Wierer, koja je završila utrku bez promašaja. Najbolji rezultat u pojedinačnoj konkurenciji ostvarila je 8. marta 2019. u sezoni SK 2018/19. u švedskom Östersundu, osvojivši 11-o mesto u utrci sprinta na 7,5&nbsp;km, kada je bez promašaja i zaostatkom od 50.1&nbsp;s bila sporija od pobjednice Anastasiye Kuzmina, koja je utrku završila s jednim promašajem. U štafetnim utrkama najbolji rezultat joj je peto mjesto u sezoni SK 2021/22. u italijanskom Antholzu u štafeti s Susan Dunklee, Clare Egan i Deedrom Irwin.

## Kraj karijere 
Aktivnim bavljenjem biatlonom prestala se baviti 2023. godine.

## Privatni život 
Joanne Reid je odrasla u Palo Altu u Kalifornija, a od 2010. živi u 
Boulderu, Colorado. 
Kćerka je klizačice na ledu Beth Heiden, osvajačice bronzane medalje na Zimskim olimpijskim igrama 1980. u utrci na 3000&nbsp;m i Russella Reida. Njen ujak Eric Heiden je petostruki olimpijski prvak u brzom klizanju. Apsolvirala je primjernjenu matematiku i mašinstvo na Univerzitetu Colorado Boulder.

## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1992.
Kategorija:Biografije, Madison (Wisconsin)
Kategorija:Američki biatlonci
Kategorija:Biatlonci na Zimskim olimpijskim igrama 2018.
Kategorija:Biatlonci na Zimskim olimpijskim igrama 2022.
Kategorija:Biatlonci na Zimskim olimpijskim igrama 2026.
Kategorija:Američki olimpijci u biatlonu
Kategorija:Aktivni biatlonci
Kategorija:Živi ljudi
Clare Egan

**Clare Egan** rođena 19. novembra 1987, u Cape Elizabethu, Maine je nekadašnja američka biatlonka.

## Karijera 
### Olimpijske igre 
Clare Egan je nastupila na dvijema Zimskim olimpijskim igrama i to na ZOI 2018. i ZOI 2022. Najbolji rezultat u pojedinačnoj konkurenciji ostvarila je na ZOI 2022. u utrci u potjere kada je osvojila 38-o mjesto s četiri promašaja i zaostatkom od 5:30.1&nbsp;min iza pobjednice Norvežanke Marte Olsbu Røiseland, koja je utrku završila s jednim promašajem. Najbolji rezultat u štafetnim utrkama ostvarila je na istim igrama u mješovitoj štafeti s Susan Dunklee, Seanom Dohertyjem i Paulom Schommerom, kada su sa zaostatkom od 2:12.7&nbsp;min osvojili sedmo mjesto iza pobjedničke norveške štafete u sastavu: Marte Olsbu Røiseland, Tiril Eckhoff, Tarjei Bø i Johannes Thingnes Bø.

### Svjetska prvenstva 
Na Svjetskim prvenstvima u biatlonu, od SP 2015. do SP 2021. nastupila je šest puta. Najbolji rezultat u pojedinačnim utrkama joj je 11-o mesto na na SP 2019. u u utrci na 7,5&nbsp;km kada je s jednim promašajem bila sporija 33.3&nbsp;s iza pobjednice slovačka biatlonke Anastasiye Kuzmine. U ekipnim utrkama na istom prvenstvu u štafeta s Susan Dunklee, Joanne Reid i Emily Dreissigacker osvojila je deveto mjesto, što joj je najbolji rezultat.

### Svjetski kup 
U Svjetskom kupu je prvi put nastupila 12. februara 2015. u
sezoni SK 2014/15. u norveškom Holmenkollenu u utrci na 15&nbsp;km, kada je sa šest promašaja i zaostatkom od 12:29.0&nbsp;min bila sporija od pobjednice finske biatlonke Kaise Mäkäräinen. Najbolji rezultat u pojedinačnoj konkurenciji ostvarila je 24. marta 2019. u sezoni SK 2018/19. osvajanjem trećeg mjesta u Holmenkollenu u utrci masovnog starta, kada je s jednim promašajem i zaostatkom od 10.4&nbsp;s bila sporija od pobjednice švedske biatlonke Hanna Öberg. U štafetnim utrkama najbolji rezultat joj je peto mjesto u SK 2021/22. s Susan Dunklee, Deedrom Irwin i Joanne Reid u italijanskom Antholzu u štafetnoj utrci.

## Kraj karijere 
Aktivnim bavljenjem biatlonom prestala se baviti 2022. godine.

## Privatni život 
## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1987.
Kategorija:Biografije, Cape Elizabeth (Maine)
Kategorija:Američki biatlonci
Kategorija:Biatlonci na Zimskim olimpijskim igrama 2018.
Kategorija:Biatlonci na Zimskim olimpijskim igrama 2022.
Kategorija:Američki olimpijci u biatlonu
Zejneba Hardaga

**Zejneba Hardaga** bila je bosanskohercegovačka pravednica među narodima. Prva je žena i muslimanka u svijetu koja je ponijela titulu pravednika.

## Pravednica među narodima 
Porodica Hardaga je islamske vjere. Spasili su jevrejsku porodicu tokom holokausta. Josef Kavilio, njegova žena i kćerka su bili prijatelji i poslovni saradnici sa Hardagama. Tokom zračnog bombardovanja njihova kuća je uništena, a prvi koji im je pritekao u pomoć bio je Mustafa Hardaga. "Naš dom je vaš dom", rekla je tada Zejneba Hardaga porodici Kavilio. Neko vrijeme su Kavilije bili sa Hardagama. Jednog dana članovi Gestapoa pojavili su se na vratima kuće porodice Hardaga da provjere njihova dokumenta. Josef Kavilio, njegova supruga i kćer krili su se u velikom ormaru. Samo ih je čudo spasilo i nisu otkriveni. Hardage su nastavili štititi članove porodice Kavilio sve dok nisu otišli u Mostar, dio Bosne i Hercegovine koji je bio pod italijanskom kontrolom, gdje su Jevreji bili relativno sigurniji. Čuvena fotografija nastala je 1941. u toku Drugog svjetskog rata, na kojoj Zejneba u Sarajevu svojom odjećom skriva žutu Davidovu zvijezdu na lijevoj ruci Rifke Kavilio.

Međutim, Josef Kavilio je ostao u Sarajevu i nacisti su ga odveli u pritvor. Zbog velikog snijega zarobljenici nisu mogli biti prevezeni iz Sarajeva u Jasenovac, pa su čistili sarajevske ulice od snijega. Šetajući Sarajevom, Zejneba je jednom vidjela okovanog Josefa. Donosila mu je hranu, ne samo za njega nego i za ostale zatvorenike. Josef je uspio pobjeći iz zatvora i vratio se u Hardagin dom. Porodica ga je čuvala, brinula o njemu i pomagala mu da ozdravi, jer je bio teško bolestan i prehladio se. Vojska NDH često je paradirala ulicama Sarajeva tražeći odbjegle zarobljenike, a Josef je, ne želeći da ugrozi Hardage, prebjegao u Mostar.

Nakon rata, porodica Kavilio otišla je u Izrael 1948. Zatražili su od Yad Vashem muzeja da prepozna porodicu Hardagu u kolekciji Pravednika među narodima. Godinu dana kasnije, Zeineba je otišla u Izrael i posadila prvo drvo u znak sjećanja na prezime. Pedeset godina kasnije, 1994, dok je Sarajevo bilo pod opsadom život porodice Hardaga je bio ugrožen. Uz pomoć Zajedničkog odbora za distribuciju, a na inicijativu porodice Kavilio, Yad Vashem je zatražio od predsjednika Bosne i Hercegovine Alije Izetbegovića da Hardage dođu u Izrael, gdje su ih dočekali najviši zvaničnici te zemlje, zajedno sa članovima porodice Kavilio.

Sarah Pećanac, Zejnebina kćerka, i njena porodica su kasnije prešli na judaizam zbog svega što se dešavalo. Na ovaj način je željela odati čast porodici Kavilio za sve što su učinili jedno za drugo.

## Reference 
Kategorija:Rođeni 1918.
Kategorija:Umrli 1994.
Kategorija:Biografije, Sarajevo
Kategorija:Dobitnici priznanja "Pravednik među narodima"
Safeta Obhođaš

**Safeta Obhođaš** (1951.) jest bosanskohercegovačka književnica. Od 1992. živi u Njemačkoj i pisala je na bosanskom i njemačkom jeziku o problematici žena među kulturama.

## Biografija 
Rođena je 1951. na Palama, gdje je završila osnovnu školu. Srednje obrazovanje je stekla u Sarajevu. Iako se rano udala, uspjela je studirati novinarstvo na Univerzitetu u Sarajevu, a odgajala je dvije kćeri i radila kao kancelarijski radnik. Godine 1979. prvi put je objavila devet priča pod naslovom "Žena i tajna". Dobila je Republičku nagradu Bosne i Hercegovine 1987. za priču Australijska zeba. Između 1980. i 1992. objavila je nekoliko radio drama. Starija djela su joj prevedena na njemački; "Rache und Illusion – eine bosnisches Gastmahl", objavljen je na njemačkom jeziku.

Početkom rata u Bosni i Hercegovini izbjegla je u Njemačku. Godine 1997. dobila je stipendiju za rad od države Sjeverna Rajna-Vestfalija za Štutgartsku kuću pisaca, gdje je napisala roman "Šeherezada u Winterlandu". Rezultat muslimansko kršćanskog susreta bila je knjiga "Legende i prah", koju je napisala 2002. zajedno sa iračkim kršćaninom Sargonom Boulosom. Nakon završetka rata u Bosni, poduzela je nekoliko čitalačkih putovanja u Bosnu. Njena knjiga, roman Trbušna plesačica, objavljena je na bosanskom jeziku 2006.

## Objavljena djela 
### Na bosanskom jeziku
* 1987. "Žena i tajna", pripovijetke, "V. Masleša", Sarajevo
* 1999. "Šeherezade u zemlji dugih zima", roman, "Bosanska riječ", Tuzla
* 2001. "Legende i prašina", knjiga-mozaik, "Bosanska riječ", Tuzla
* 2006. "Trbušna plesačica", roman, "Bosanska riječ", Tuzla
* 2008. "Džamilin uzor", pozorišni komad, Amatersko pozorište "Theater Art" Sanski Most

### Na njemačkom jeziku 
* 1995. "Hana", Roman, Izdavač "Melina", Ratingen
* 1996. "Das Gehemnis –die Frau", org. "Žena i tajna", pripovijetke, Izdavač "Melina", Ratingen
* 1996. "Rache und Illusion – ein bosnisches Gastmahl", Na jednoj bosanskoj gozbi,
* 1997. "Scheherezade im Winterland" org. "Šeherezade u zemlji dugih zima", roman, Izdavač "Melina", Ratingen
* 2002. "Džamilas Vorbild", org. Džamilin uzor", pozorišni komad, Wupper-Theater, Wuppertal
* 2002. "Legenden und staub", Org. "Legende i prašina", Izdavač "LIT Verlag", Muenster
* 2009. "Frauen aus der Karawane Sinais", na bosanskom Žene iz Sinaj-karavana", pripovijetke, Izdavač NordPark Verlag, Wuppertal
* 2009. "Ketten reissen nie von selbst", na bosanskom: "Lanci se ne kidaju sami od sebe", Audio-knjiga, NordPark Verlag, Wuppertal

## Vanjski linkovi 
* 
* Portret Christiana Röthera na Deutschlandfunk, 28. juna 2016]
* Sajt Safete Obhođaš

## Reference 
Kategorija:Biografije, Pale
Kategorija:Rođeni 1951.
Kategorija:Živi ljudi
Kategorija:Bosanskohercegovački pisci
Intuitive Machines Nova-C

**Intuitive Machines Nova-C**, ili jednostavno **Nova-C**, je klasa lunarnih uređaja dizajniranih od strane američke kompanije IIntuitive Machines za isporuku malih komercijalnih tereta na površinu Mjeseca.

Intuitive Machines je bio jedan od devet provajdera komercijalnih usluga slijetanja koje je NASA odabrala u novembru 2018. da predaju ponude za program Commercial Lunar Payload Services (CLPS). Godine 2019. NASA je Intuitive Machines dodijelila "nalog zadatka" za isporuku naučnog tereta na Mjesec. Intuitive Machines je 2021. godine dobio ugovor vrijedan 77 miliona dolara za obavljanje sletanja na Mjesec za NASA-u.

Nova-C lunarni lenderi nisu dizajnirani da izdrže niske temperature lunarne noći. Oni su dizajnirani da ostanu u funkciji otprilike 14 zemaljskih dana, što je dužina osunčanog dijela jednog mjesečevog dana.

Prvi od tri nova-C landera,"Mission IM-1/ Nova-C *Odysseus*" lansiran je 15. februara 2024. u 1:05 EST. Njegovo uspješno slijetanje na Mjesec je prvo mehko slijetanje na Mjesec za svemirsku letjelicu američke proizvodnje od Apolla 17.

Drugi Nova-C lender sa misijom IM-2 planiran je za lansiranje u martu 2024. i treći Nova-C lender u misiji IM-3 zakazan je za početak 2025. Sva tri landera će se lansirati na SpaceX -ovoj raketi Falcon 9.

Program za slijetanje Intuitive Machines Nova-C dio je NASA Artemis programa, čiji je jedan od dugoročnih ciljeva uspostavljanje stalne baze s posadom na Mjesecu.

## Slijetanje 
U 18:39 EST IM je objavio da je lender Odisej postigao mehko slijetanje u 17:23 EST, pošto je lender mogao da pošalje signal nazad na IM. Njegovo mehko slijetanje na Mjesec prvo je za svemirsku letjelicu američke proizvodnje nakon Apolla 17, prije više od 50 godina, i prvo mehko slijetanje na Mjesec od strane privatne kompanije. *Odisej* je sletio na Mjesec usred lunarnog dana, i očekuje se da će ostati u funkciji još otprilike sedam zemaljskih dana, kada će nastupiti hladna lunarna noć.mini|Karta koja pokazuje lokaciju Malapert "satelitskih kratera".

## Reference 
Kategorija:Misije na Mjesec
Quincy Jones

**Quincy Delight Jones Jr.** bio je američki muzički producent, tekstopisac, kompozitor, dirigent, aranžer te filmski i televizijski producent. Karijera mu je trajala duže od 70 godina, uz 28 osvojenih Grammyja od 80 nominacija te nagradom Grammy Legend 1992.

Proslavio se 1950-ih kao džez-aranžer i dirigent prije nego što je počeo raditi na pop i filmskoj muzici. Lahko se kretao između žanrova, producirajući pop-hitove za Lesley Gore početkom ih 1960-ih (uključujući "It's My Party") i radeći kao aranžer i dirigent na nekoliko zajedničkih albuma Franka Sinatre i Counta Basieja. Godine 1968. postao je prvi Afroamerikanac nominiran za Oscar za najbolju originalnu pjesmu za "The Eyes of Love" iz filma *Banning*. Također je nominiran za Oscar za najbolju originalnu muziku za rad na filmu *Hladnokrvno ubistvo* iz 1967, čime je postao prvi Afroamerikanac koji je bio nominiran dva puta u istoj godini. Producirao je tri najuspješnija albuma pop-zvijezde Michaela Jacksona: *Off the Wall* (1979), *Thriller* (1982) i *Bad* (1987). Godine 1985. producirao je humanitarnu pjesmu "We Are the World", koja je prikupljala sredstva za žrtve gladi u Etiopiji.

Godine 1971. postao je prvi Afroamerikanac koji je bio muzički direktor i dirigent na dodjeli Oscara. Godine 1995. postao je prvi Afroamerikanac dobitnik Humanitarne nagrade "Jean Hersholt", koju dodjeljuje Akademija filmskih umjetnosti i nauka. Izjednačen je s dizajnerom zvuka Williejem D. Burtonom kao drugi Afroamerikanac s najviše nominacija za Oscara (sedam). Godine 2013. primljen je u Kuću slavnih rokenrola kao dobitnik Nagrade "Ahmet Ertegun", uz Loua Adlera. Magazin *Time* ga je proglasio jednim od najutjecajnijih džez-muzičara 20. stoljeća.

## Reference 
## Vanjski linkovi 
* Zvanični sajt
* 
* 
* 

*
Kategorija:Rođeni 1933.
Kategorija:Umrli 2024.
Kategorija:Biografije, Chicago
Kategorija:Američki muzičari
Kategorija:Američki muzički producenti
Kategorija:Američki kompozitori
Kategorija:Američki tekstopisci
Kategorija:Američki filmski producenti
Kategorija:Američki televizijski producenti
Svjetsko prvenstvo u ekstremnim skokovima u vodu 2024 – žene

Takmičenje u ekstremnim skokovima u vodu za žene na Svjetskom prvenstvu u ekstremnim skokovima u vodu 2024. održano je 13. i 14. februara. Takmičarke su izvele po četiri skoka s visine 20 m.

## Rezultati 
Prve dvije serije održane su 13. februara u 11:02, treća sljedećeg dana s početkom također u 11:02, a posljednja istog dana u 11:41.

## Reference 
Žene
Daria Lorenci Flatz

**Daria Lorenci Flatz** (rođena Saltagić; rođena 13. aprila 1976.) jest bosanskohercegovačka i hrvatska televizijska i filmska glumica. Od 2000. pojavila se u više od dvadeset igranih filmova. Živi i radi u Zagrebu.

## Privatni život 
Rođena je u Sarajevu od oca Bošnjaka i majke bosanske Hrvatice. Njen otac Emir Saltagić je televizijski reditelj, a majka Danijela Turkalj je dokumentarist. Emir i Danijela su se razveli godinu dana prije izbijanja rata u BiH. Po izbijanju rata Darija se kod bake i djeda preselila u Zagreb. Navela je da je zbog izbijanja rata bolovala od anoreksije. Udata je za Emila Flatza. Zajedno imaju tri sina; blizance Maka i Fran, i još jednog sina, Tin.

## Filmografija 
### Televizijske uloge 
* "Na kraju ulice" (2005. – 2006.)
* "Bitange i princeze" kao advokatica (2007.)
* "Luda kuća" kao Slavkina djevojka Senka (2007.)
* "Operacija Kajman" kao Nina (2007.)
* "Lud, zbunjen, normalan" kao Vedrana (2007. – 2008.)
* "Mamutica" kao Zrinka (2008.)
* "Stipe u gostima" kao instruktorica joge Višnja (2009.)
* "Počivali u miru" kao Franka Pavić (2015.)
* "Patrola na cesti“ kao Anita (2015.)
* "Novine" kao Katarina Jerkov (2020.)
* "Kumovi" kao Jadranka Macan (2022. - *danas*)
* "Ples sa zvijezdama" kao natjecateljica (2023.)

### Filmske uloge 
* "Ništa od sataraša" (2000.)
* "Loca de amor" (2000.)
* "Ante se vraća kući" kao Antina djevojka (2001.)
* "Onaj koji će ostati neprimijećen" (2003.)
* "Ispod crte" kao doktorica iz hitne (2003.)
* "Oprosti za kung fu" kao Mirjana "Mira" (2004.)
* "Seks, piće i krvoproliće" kao policajka (2004.)
* "Mrtvi kutovi" kao Pavica (2005.)
* "Nije da znam, nego je tako" (2006.)
* "Sve džaba" kao Marija (2006.)
* "Armin" kao Aida (2007.)
* "Teško je biti fin" kao Azra (2007.)
* "Ničiji sin" kao Marta (2008.)
* "Iza stakla" kao Ana (2008.)
* "Metastaze" kao Milica (2009.)
* "Neka ostane među nama" kao Anamarija (2010.)
* "Ljudožder vegetarijanac" kao doktorica Miller (2012.)
* "Halimin put" kao Rapka (2012.)
* "Čefuri raus" kao Samira (2013.)
* "Vis-a-vis" kao producentica (2013.)
* "Šegrt Hlapić" kao Markova majka (2013.)
* "Kratki spojevi" kao Mateina mama (segment "Rođendan") (2013.)
* "Sretni završeci" kao Ljilja (2014.)
* "Ministarstvo ljubavi" kao Kijevljanka (2016.)
* "Ustav Republike Hrvatske" kao socijalna radnica (2016.)
* "Ne gledaj mi u pijat" kao šefica (2016.)
* "Agape" kao Danica (2017.)
* "Malo se sjećam tog dana" (2019.)
* "Sin" kao Sanja (2019.)
* "Mater" kao Jasna (2019.)
* "Zbornica" kao gospođa Vlaović (2021.)

### Ostalo 
* "Vis-a-vis" – koproducentica (2013.)

### Sinhronizacija 
* "Rugratovi u divljini" (2003.)
* "Pokretni dvorac" (2004.)
* "Uskršnja šala" kao građanin (2005.)
* "Pinokio 3000" kao Zack (2006.)
* "Ledeno doba 4: Zemlja se trese" kao Sidova mama Eunice i Klokanica (2012.)

## Reference 
## External links
* 

Kategorija:Biografije, Sarajevo
Kategorija:Rođeni 1976.
Kategorija:Živi ljudi
Kategorija:Bosanskohercegovački glumci
Kategorija:Hrvatski glumci
Svjetsko prvenstvo u plivanju 2024 – 200 m delfin (žene)

Takmičenja u disciplini **200 m delfin** za žene na Svjetskom prvenstvu u plivanju 2024. održana su 14. i 15. februara.

## Rekordi 
Aktualni rekordi u ovoj disciplini prije početka takmičenja prikazani su u tabeli.

## Rezultati 
;Oznake

* K = kvalificirana

### Grupe 
Kvalifikacije su počele 14. februara u 10:34.

### Polufinala 
Polufinala su počela 14. februara u 20:16.

### Finale 
Finale je održano 15. februara u 19:02.

## Reference 
200 m delfin (žene)
Kategorija:200 m delfin (žene)
Nikki Keddie

**Nikki Keddie**, rođena 6. jula 1975. u  Torontu, Ontario, Kanada je nekadašnja kanadska biatlonka.

## Karijera 
### Olimpijske igre 
Nikki Keddie je nastupila na samo jednim Olimpijskim igrama i to na Zimskim olimpijskim igrama 1998. Najbolji rezultat u pojedinačnoj konkurenciji bila joj je 60-o mjesto na utrci na 15&nbsp;km, kada je s pet promašaja i zaostatkom 13:54.5&nbsp;min bila sporija od pobjednice Bugarke Ekaterine Dafovske. U ekipnim utrkama najbolji joj je plasman na istim igrama zadnje 17-o mjesto u štafetnoj utrci s Michelle Collard, Myriam Bédard i Inger-Kristin Berg.

### Svjetska prvenstva 
Keddie je nastupila na tri Svjetska prvenstva od SP 1995. do SP 1999, ali nije osvojila ni jednu medalju. Najbolji rezultat u pojedinačnoj konkurenciji bilo joj je 47-o mjesto na SP 1997. kada je u utrci na 7,5&nbsp;km s dva promašaja i zaostatkom od 3:02.6&nbsp;min bila sporija od pobjednice ruske biatlonke Olge Romasko. U ekipnim disciplinama najbolji joj je plasman bilo 12-o mjesto na SP 1996. u  štafeti s Michelle Collard, Myriam Bédard i Inger-Kristin Berg.

### Svjetski kup 
Prvi nastup Keddie u Svjetskom kupu bio je u sezoni 1993/94. u prvoj utrci u kanadskom Hintonu 10. marta 1994. osvojila je 30-o mjesto u utrci na 15&nbsp;km s pet promašaja i zaostatkom od 9:02.0&nbsp;min iza pobjednice bjeloruske biatlonke Svjetlane Paramigine. Najbolji plasman joj je bilo 13-o mjesto u sezoni 1995/96. u italijanskom Antholzu 11. januara 1996. kada je u utrci na 15&nbsp;km s dva promašaja i zaostatkom od 2:59.0&nbsp;min bila sporija iza njemačke biatlonke Uschi Disl. U ekipnim disciplinama u sezoni 1993/94. u kanadskom Hintonu ostvarila je najbolji rezultat osvojivši četvrto mjesto 13. marta 1994. u štafeti s Kristom Wuerr, Martine Albert i Inger-Kristin Berg.

## Prestanak karijere 
Aktivnim bavljenjem biatlonom prestala se baviti 2000. godine.

## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Kanadski biatlonci
Kategorija:Biografije, Toronto
Kategorija:Rođeni 1975.
Kategorija:Biatlonci na Zimskim olimpijskim igrama 1998.
Kategorija:Kanadski olimpijci u biatlonu
Suzana Đozo

**Suzana Đozo** (3. august 1956 – 11. mart 2021) bila je bosanskohercegovačka novinarka i jedna od najznačajnih imena radijskog novinarstva u Bosni i Hercegovini. Bila je udata za Nedžiba Đozu.

## Biografija 
Rođena je 1956. u Kiseljaku. Diplomirala je novinarstvo na Fakultetu političkih nauka u Sarajevu. U periodu od 1978. do 1992. bila je zaposlena na Radio Sarajevu kao novinarka u Unutarpolitičkoj redakciji, potom urednica Informativnog programa, urednica Vijesti, Dnevnika, te kontakt-emisija Otvoreni studio i političkog magazina Dežurni mikrofon.

Od 1992. Radio Sarajevo se transformiše u Radio BiH, u kome od 1993. do 1995. obavlja dužnost šefice redakcije. Nakratko, od 1996. do 1997. radi kao redaktor u redakciji lista Oslobođenje. Novinarske poslove obavljala je na Radiju BiH, Radiju Stari Grad. Na Radiju Federacije BiH bila je urednica Redakcije informativnog programa, urednica emisija Otvoreni studio, magazina Crno, bijelo, sivo, centralnih informativnih emisija, specijalnih programa, a ostaće upamćena kao autorica brojnih reportaža te kao glas kojem se vjerovalo u najtežim ratnim godinama.

Od 2001. pa do 2011. radila je u RTV FBiH kao urednica Informativnog programa Federalnog radija, a nakon toga, pa do penzionisanja 2015. kao urednica smjene u redakciji i autorica reportaža, specijalnih emisija, intervjua. Kao urednica Informativnog programa RFBiH, vodila je praktičnu nastavu za više generacija studenata četvrte godine Fakulteta političkih nauka Odsjeka žurnalistike u Sarajevu. Bila je delegat u Skupštini udruženja BH novinara.

Dobitnica je brojnih novinarskih priznanja za svoj rad. Na takmičenju jugoslavenskih radiostanica u Ohridu 1987. za vođenje i uređivanje centralne informativne emisije osvojila drugo mjesto. Kao autorica 1999. osvojila je prvu nagradu Udruge novinara Bosne i Hercegovine za radioemisiju ("Zajedno" RSG) i prvo mjesto u izboru za najbolju radioreportažu Alter media festival "Mostar 99" (Đorđe Balašević ponovo u Sarajevu). Dobitnica je najvećeg priznanja Radija BiH "Zlatna značka".

Preminula je u Sarajevu od posljedica koronavirusa, 11. marta 2021.

## Reference 
## Vanjski linkovi 
* Suzana Đozo

Kategorija:Biografije, Kiseljak
Kategorija:Rođeni 1956.
Kategorija:Umrli 2021.
Kategorija:Bosanskohercegovački novinari
Michelle Collard

**Michelle Collard**, rođena 13. augusta 1975. u  Vanderhoofu, Britanska Kolumbija, Kanada je nekadašnja kanadska biatlonka.

## Karijera 
### Olimpijske igre 
Michelle Collard je nastupila na samo jednim Olimpijskim igrama i to na Zimskim olimpijskim igrama 1998. Najbolji rezultat u pojedinačnoj konkurenciji bila joj je 38-o mjesto na utrci na 7,5&nbsp;km, kada je bez promašaja i zaostatkom 2:18.1&nbsp;min bila sporija od pobjednice Ruskinje Galine Kukljeve. U ekipnim utrkama najbolji joj je plasman na istim igrama zadnje 17-o mjesto u štafetnoj utrci s Nikki Keddie, Myriam Bédard i Inger-Kristin Berg.

### Svjetska prvenstva 
Collard je nastupila na tri Svjetska prvenstva od SP 1996. do SP 1999, ali nije osvojila ni jednu medalju. Najbolji rezultat u pojedinačnoj konkurenciji bilo joj je 32-o mjesto na SP 1998. kada je u utrci na potjere s dva promašaja i zaostatkom od 5:48.4&nbsp;min bila sporija od pobjednice švedske biatlonke Magdalene Forsberg. U ekipnim disciplinama najbolji joj je plasman bilo 12-o mjesto na SP 1996. u  štafeti s Nikki Keddie, Myriam Bédard i Inger-Kristin Berg.

### Svjetski kup 
Prvi nastup Collard u Svjetskom kupu bio je u sezoni 1995/96. italijanskom Antholzu 11. januara 1996. kada je u utrci na 15&nbsp;km osvojila 50-o s tri promašaja i zaostatkom od 8:00.4&nbsp;min bila sporija iza njemačke biatlonke Uschi Disl. Najbolji plasman joj je bilo 16-o mjesto u sezoni 1995/96. u norveškom Holmenkollenu 12. marta 1999. kada je u utrci na 7,5&nbsp;km osvojila 16-o mjesto bez promašaja i zaostatkom od  1:21.2&nbsp;min bila sporija iza ukrajinske biatlonke Olene Zubrilove. U ekipnim disciplinama najbolji rezultati su joj dva sedma mjesta u štafeti: u sezoni 1995/96. u italijanskom Antholzu 14. januara 1996. s Nikki Keddie, Myriam Bédard i Inger-Kristin Berg; te u sezoni 1998/99. u američkom Lake Placidu 28. februara 1999. s Martine Albert, Nikki Keddie i Inger-Kristin Berg.

## Prestanak karijere 
Aktivnim bavljenjem biatlonom prestala se baviti 1999. godine.

## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Kanadski biatlonci
Kategorija:Biografije, Vanderhoof (Britanska Kolumbija)
Kategorija:Rođeni 1975.
Kategorija:Biatlonci na Zimskim olimpijskim igrama 1998.
Kategorija:Kanadski olimpijci u biatlonu
Ljubav (Ekatarina Velika)

**Ljubav** je četvrti studijski album rok-grupe Ekatarina Velika, kojeg je 1987. objavila izdavačka kuća PGP RTB. Bio je prvi na kojem je svirao bubnjar Srđan "Žika" Todorović i prvi na kojem grupa sarađuje sa australijskim muzičarem i producentom Theodorom Yannijem. Smatra se, po mišljenju kritike, jednim od najboljih izdanja jugoslovenske rok-scene.

Sa te ploče izdvojile su se pjesme "Zemlja", "Pored mene" i "Ljudi iz gradova". Muzika koja je donijela prve naznake depresivnih tekstova Milana Mladenovića, što je najočitije u pesmi "Tonemo". Tom pločom su stekli status koncertne atrakcije, tako da su dva puta uzastopno napunili beogradsku halu "Pionir".

Godine 2015. omot albuma našao se na 9. mjestu spiska 100 najboljih omota albuma jugoslavenskog roka, kojeg je objavio veb-magazin Balkanrock.

## Spisak pjesama 
## Zasluge 
* Milan Mladenović - vokali, gitara
* Margita Stefanović - klavir, klavijature, prateći vokal
* Bojan Pečar - bas-gitara
* Žika Todorović - bubnjevi

### Dodatno osoblje 
* Theodore Yanni - gitara

## Reference 
## Vanjski linkovi 
* Ljubav na Discogsu

Kategorija:Albumi iz 1987.
Kategorija:Albumi Ekatarine Velike
Kategorija:Albumi u izdanju PGPRTB-a
Our Love Affair

**"Our Love Affair"** jest pjesma iz 1940. koju je komponovao Roger Edens, a tekst je napisao Arthur Freed. Frank Sinatra snimio je ovu pjesmu 27. juna 1940. uz pratnju orkestra Tommyja Dorseyja i dospjela je na američke top-liste, dostigavši peto mjesto na *Billboardovoj*. Kao i druge pjesme iz početaka Sinatrine karijere, i ova je komponovana u stilu svinga, uz istaknute puhače.

Napisana je za američki mjuzikl *Početak s grupom* u produkciji Metro-Goldwyn-Mayera, a u kojem su glavne uloge igrali Mickey Rooney i Judy Garland. Na dodjeli Oscara 1941. pjesma je nominirana za najbolju pjesmu.

Tekst u ovoj sentimentalnoj pjesmi govori o gorko-slatkoj stvarnosti ljudske povezanosti, podsjećajući nas da čak i u našim trenucima zbunjenosti istinska ljubav ima moć da transformiše, inspiriše i ostavi neizbrisiv trag u našim životima.

Snimak ove pjesme uradili su iste godine i drugi umjetnici poput Harryja Roya, Glenna Millera i Dicka Jurgensa sa svojim plesnim sastavima te Tonyja Martina i Frances Langford.  
Sinatra je uvrstio ovu pjesmu na njegov kompilacijski album *Our Love Affair (20 Swinging Standards With The Tommy Dorsey Orchestra)*, koji je 1996. objavio Hallmark Records.

## Reference 
Kategorija:Pjesme iz 1940.
Kategorija:Pjesme Franka Sinatre
Kategorija:Filmska muzika
Deedra Irwin

**Deedra Irwin** rođena 27. maja 1992, u Pulaskiju, Wisconsin je američka biatlonka.

## Karijera 
### Olimpijske igre 
Deedra Irwin je nastupila dva puta na Zimskim olimpijskim igrama i to na ZOI 2022. i ZOI 2026. Najbolji rezultat u pojedinačnoj konkurenciji ostvarila je na ZOI 2022. u utrci na 15&nbsp;km kada je osvojila sedmo mjesto s jednim promašajem i zaostatkom od 1:01.4&nbsp;min iza pobjednice Njemice Denise Herrmann-Wick, koja je utrku završila s jednim promašajem. Najbolji rezultat u štafetnim utrkama ostvarila je na istim igrama u štafeti s Susan Dunklee, Clare Egan i Joanne Reid, kada su sa zaostatkom od 4:47.4&nbsp;min osvojili 11-o mjesto iza pobjedničke švedske štafete u sastavu: Linn Persson, Mona Brorsson, Hanna Öberg i Elvira Öberg. Na ZOI 2026. osvojila je 14-o mjesto na u mješovitoj štafeti s Maximom Germainom, Campbellom Wrightom i Margie Freed, kada su sa zaostatkom od 3:28&nbsp;min bili sporiji od pobjedničke francuske štafete u sastavu: Éric Perrot, Quentin Fillon Maillet, Lou Jeanmonnot i Julia Simon.

### Svjetska prvenstva 
Na Svjetskim prvenstvima u biatlonu, od SP 2021. do SP 2024. nastupila je tri puta. Najbolji rezultat u pojedinačnim utrkama joj je 11-o mesto na na SP 2024. u u utrci na 15&nbsp;km kada je s jednim promašajem bila sporija 2:54.4&nbsp;s iza pobjednice italijanske biatlonke Lise Vittozzi. U ekipnim utrkama na istom prvenstvu u štafeta s Campbellom Wrightom osvojila je sedmo mjesto, što joj je najbolji rezultat.

### Svjetski kup 
U Svjetskom kupu je prvi put nastupila 15. januara 2020. u
sezoni SK 2019/20. u njemačkom Ruhpoldingu utrci na 7,5&nbsp;km kada je osvojila 79-o mjesto s dva promašaja i zaostatkom od 3:01.8&nbsp;min bila sporija od pobjednice norveške biatlonke Tiril Eckhoff. Najbolji rezultat u pojedinačnoj konkurenciji ostvarila je 14. decembra 2023. u sezoni SK 2023/24. osvajanjem osmog mjesta u Lenzerheide u utrci na 7,5&nbsp;km, kada je bez promašaja i zaostatkom od 1:12.6&nbsp;min bila sporija od pobjednice francuske biatlonke Justine Braisaz-Bouchet. U štafetnim utrkama najbolji rezultat joj je peto mjesto u SK 2021/22. s Susan Dunklee, Clare Egan i Joanne Reid u italijanskom Antholzu u štafetnoj utrci.

## Kraj karijere 
## Privatni život 
## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1992.
Kategorija:Biografije, Pulaski (Wisconsin)
Kategorija:Biatlonci na Zimskim olimpijskim igrama 2022.
Kategorija:Biatlonci na Zimskim olimpijskim igrama 2026.
Kategorija:Aktivni biatlonci
Kategorija:Američki biatlonci
Kategorija:Američki olimpijci u biatlonu
Kategorija:Živi ljudi
Sandra Keith

**Sandra Keith**, rođena 11. decembra 1980. u  Otawi, Ontario, Kanada je nekadašnja kanadska biatlonka.

## Karijera 
### Olimpijske igre 
Sandra Keith je nastupila samo na jednim Olimpijskim igrama i to na ZOI 2006. Najbolji rezultat u pojedinačnoj konkurenciji bilo joj je 42-o mjesto na ZOI 2006 u utrci na15&nbsp;km, kada je s dva promašaja i zaostatkom 6:32.2&nbsp;min bila sporija od pobjednice Ruskinje Svjetlane Išmuratove, koja je završila utrku s jednim promašajem. U ekipnim utrkama najbolji joj je plasman na istim igrama predzadnje 17-o mjesto u štafetnoj utrci s Zinom Kocher, Martine Albert i Marie-Pierre Parent.

### Svjetska prvenstva 
Keith je nastupila na sedam Svjetskih prvenstava od SP 2003. do SP 2009, ali nije osvojila ni jednu medalju. Najbolji rezultat u pojedinačnoj konkurenciji joj je 33-e mjesto na SP 2003. kada je u utrci na 15&nbsp;km s dva promašaja i zaostatkom od 5:30.5&nbsp;min bila sporija od pobjednice češke biatlonke Kateřine Holubcove. U ekipnim disciplinama najbolji joj je plasman bilo deveto mjesto na SP 2009. u štafeti s Megan Imrie, Zinom Kocher i Megan Tandy.

### Svjetski kup 
Prvi nastup Keith u Svjetskom kupu bio je u sezoni 2001/02. u italijanskom Antholzu 23. januara 2002. u utrci na 15&nbsp;km, kada je osvojila 82-o mjesto s deset promašaja i zaostatkom od 14:54.6&nbsp;min iza norveške biatlonke Liv Grete Poirée. Najbolji plasman u pojedinačnoj konkurenciji joj je 11-o mjesto u sezoni 2007/08. na slovenskoj Pokljuki 15. decembra 2007. u utrci na 7,5&nbsp;km bez promašaja i zaostatkom od 57.9&nbsp;s iza francuske biatlonke Sandrine Bailly. U ekipnim disciplinama najbolji rezultat joj je deveto mjesto u sezoni 2008/09. u kanadskom Whistleru 14. marta 2009. s Megan Imrie, Zinom Kocher i Megan Tandy.

## Privatni život 
Do septembra 2019. godine bila je u vezi s norveškim biatloncem Halvardom Hanevoldom.

Učestvovala je 2008. u izdavanju kalendara Bold Beautiful Biathlon za 2009. s fotografijama aktova, kojim je s Zinom Kocher, Megan Imrie, Megan Tandy i Rosannom Crawford, sakupljala financijska sredstva za učestvovanje na Olimpijskim igrama 2010. godine.

## Prestanak karijere 
Aktivnim bavljenjem biatlonom prestala se baviti 2010. godine.

## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Kanadski biatlonci
Kategorija:Biografije, Ottawa
Kategorija:Rođeni 1980.
Kategorija:Biatlonci na Zimskim olimpijskim igrama 2006.
Kategorija:Kanadski olimpijci u biatlonu
Tatjana Aćimović

**Tatjana Aćimović** (14. novembar 1966) jest bosanskohercegovačka i hrvatska scenaristica, pozorišna i filmska producentica i menadžerica.

## Biografija 
Rođena je 14. novembra 1966. u Čapljini. Diplomirala je scenske umjetnosti (Pariz III, Nouvelle Sorbonne, Francuska), a trenutno je na doktorskim studijama iz medija i komunikacija (EGS, Saas Fee, Švicarska). Radila je na brojnim pozorišnim predstavama kao asistent režije i dramaturginja, zatim režiser i producent, te kao koordinator produkcije, asistent filmskog režisera, zatim kao režiser i producent.

Danas živi u Zagrebu, gdje radi kao nezavisni producent i menadžer u području medija i komunikacija, predsjednica je Udruge za promicanje stvaralaštva i jednakih mogućnosti Alternator i direktorica Festivala prava djece, docentica u umjetničkom području te predaje produkciju, upravljanje i razvoj projekata na Akademiji za umjetnost i kulturu u Osijeku i Umjetničkoj akademiji u Splitu. Od aprila 2023. je sekretar Hrvatskog filmskog saveza.

## Privatni život 
Sestra je glumca i reditelja Dejana Aćimovića.

## Najvažniji radovi 
### Filmografija 
* *Anka* – producentica (s Dejanom Aćimovićem) (2017)
* ''Moram spavat', anđele* – scenaristica i direktorica filma (2007)
* *Grbavica* – direktorica filma (2006)
* *Je li jasno, prijatelju?* – producentica (2000)

### Pozorište 
* "Kralj Lear", Ulysses teatar, Brijuni – izvršna producentica (2001)
* "Du monde entier", Theatre Gerard Philipe, Saint Denis – direktorica produkcije (1998)
* "Pilad" – izvršna producentica (1998) 
* "Ime na vrhu jezika" – izvršna producentica (1995)

### Televizija 
* Informativni program, Nova TV – producentica (2005)

### Prijevodi 
* *Bure baruta*, Dejan Dukovski – prijevod na francuski (1999)
* *Mrtva svadba*, Asja Srnec Todorović – prijevod na francuski (1994)
* *Kiklop*, pozorišna adaptacija, Ranko Marinković / Ivica Buljan – prijevod na francuski (1993)
* *Kraljevo'', Miroslav Krleža – prijevod na francuski (1992)

## Reference 
Kategorija:Rođeni 1966.
Kategorija:Živi ljudi
Kategorija:Biografije, Čapljina
Kategorija:Bosanskohercegovački filmski producenti
Kategorija:Bosanskohercegovački pozorišni producenti
Kategorija:Bosanskohercegovački scenaristi
Kategorija:Hrvatski filmski producenti
Kategorija:Hrvatski pozorišni producenti
Kategorija:Hrvatski scenaristi
Martine Albert

**Martine Albert**, rođena 17. septembra 1973. u  Rimouskiju, Québec, Kanada je nekadašnja kanadska biatlonka.

## Karijera 
### Olimpijske igre 
Martine Albert je nastupila samo na jednim Olimpijskim igrama i to na ZOI 2006. Najbolji rezultat u pojedinačnoj konkurenciji bila joj je 65-o mjesto na ZOI 2006 u utrci na 15&nbsp;km, kada je s pet promašaja i zaostatkom 10:28.0&nbsp;min bila sporija od pobjednice Ruskinje Svjetlane Išmuratove, koja je završila utrku s jednim promašajem. 
U ekipnim utrkama najbolji joj je plasman na istim igrama predzadnje 17-o mjesto u štafetnoj utrci s Zinom Kocher, Sandrom Keith i Marie-Pierre Parent.

### Svjetska prvenstva 
Albert je nastupila na sedam Svjetskih prvenstava od SP 1995. do SP 2005, ali nije osvojila ni jednu medalju. Najbolji rezultat u pojedinačnoj konkurenciji joj je 23-e mjesto na SP 1998. kada je u utrci  potjere s dva promašaja i zaostatkom od 4:28.7&nbsp;min bila sporija od pobjednice švedske biatlonke Magdalene Forsberg. U ekipnim disciplinama najbolji joj je plasman bilo 14-o mjesto na SP 1997. u ekipnoj utrci s Linn Ryter, Nikki Keddie i Morwennom Lane.

### Svjetski kup 
Prvi nastup Albert u Svjetskom kupu bio je u sezoni 1993/94. u kanadskom Hintonu 10. marta 1994. u utrci na 15&nbsp;km, kada je osvojila 33-e mjesto, s osam promašaja i zaostatkom od 12:07.9&nbsp;min iza bjeloruske biatlonke Svjetlane Paramigine. Najbolji plasman u pojedinačnoj konkurenciji joj je 13-o mjesto u sezoni 1997/97. na slovenskoj Pokljuki 3. marta 1998. u utrci na 15&nbsp;km s dva promašaja i zaostatkom od  4:21.3&nbsp;min iza švedske biatlonke Magdalene Forsberg. U ekipnim disciplinama najbolji rezultat joj je četvrto mjesto u sezoni 1993/94. u kanadskom Hintonu 13. marta 1994. s Kristom Wuerr, Nikki Keddie i Inger-Kristin Berg.

## Privatni život 
## Prestanak karijere 
Aktivnim bavljenjem biatlonom prestala se baviti 2006. godine.

## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Kanadski biatlonci
Kategorija:Biografije, Rimouski
Kategorija:Rođeni 1973.
Kategorija:Biatlonci na Zimskim olimpijskim igrama 2006.
Kategorija:Kanadski olimpijci u biatlonu
Zina Kocher

**Zina Kocher**, rođena 5. decembra 1982. u  Red Deeru, Alberta, Kanada je nekadašnja kanadska biatlonka.

## Karijera 
### Olimpijske igre 
Zina Kocher je nastupila na trima Olimpijskim igrama i to na: ZOI 2006, ZOI 2010. i ZOI 2014.  Najbolji rezultat u pojedinačnoj konkurenciji bila joj je 24-o mjesto na ZOI 2014 u potjere, kada je sa četiri promašaja i zaostatkom 2:44.4&nbsp;min bila sporija od pobjednice Bjeloruskinje Darje Domračeve, koja je završila utrku s jednim promašajem. U ekipnim utrkama najbolji joj je plasman na istim igrama sedmo mjesto u štafetnoj utrci s Rosannom Crawford, Megan Imrie i Megan Heinicke

### Svjetska prvenstva 
Kocher je nastupila na dvanaest Svjetskih prvenstava od SP 2003. do SP 2016, ali nije osvojila ni jednu medalju. Najbolji rezultati u pojedinačnoj konkurenciji su joj dva 18-a mjesta: na SP 2007. kada je u utrci na potjere s jednim promašajem i zaostatkom od 2:34.2&nbsp;min bila sporija od pobjednice njemačke biatlonke Magdalene Neuner; te na SP 2012. kada je u utrci na 7,5&nbsp;km s dva promašaja i zaostatkom od 1:48.3&nbsp;min bila sporija od pobjednice njemačke biatlonke Magdalene Neuner. U ekipnim disciplinama najbolji joj je plasman bilo deveto mjesto na SP 2009. u štafeti s Megan Imrie, Sandrom Keith i Megan Tandy .

### Svjetski kup 
Prvi nastup Kocher u Svjetskom kupu bio je u sezoni 2001/02. u njemačkom Oberhofu 10. januara 2002. u utrci na 7,5&nbsp;km s jednim promašajem i zaostatkom od 4:09.9&nbsp;min bila je sporija iza norveške biatlonke Liv Grete Poirée. Najbolji plasman u pojedinačnoj konkurenciji joj je treće mjesto u sezoni 2006/07. u švedskom Östersundu 29. novembra 2016. u utrci na 15&nbsp;km s jednim promašajem i zaostatkom od 23.3&nbsp;s bila je sporija iza ruske biatlonke Irine Malgina, a oko 20&nbsp;s iza drugoplasirane Norvežanke Liv-Kjersti Eikeland. U ekipnim disciplinama najbolji rezultat joj je četvrto mjesto u sezoni 2013/14. u francuskom Annecyju 12. decembra 2013. s Megan Imrie, Rosannom Crawford i Megan Tandy.

## Privatni život 
Učestvovala je 2008. u izdavanju kalendara Bold Beautiful Biathlon za 2009. s fotografijama aktova, kojim je s Sandrom Keith, Megan Imrie, Megan Tandy i Rosannom Crawford, sakupljala financijska sredstva za učestvovanje na Olimpijskim igrama 2010. godine.

## Prestanak karijere 
Aktivnim bavljenjem biatlonom prestala se baviti 2016. godine.

## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Kanadski biatlonci
Kategorija:Biografije, Red Deer (Alberta)
Kategorija:Rođeni 1982.
Kategorija:Biatlonci na Zimskim olimpijskim igrama 2006.
Kategorija:Biatlonci na Zimskim olimpijskim igrama 2010.
Kategorija:Biatlonci na Zimskim olimpijskim igrama 2014.
Kategorija:Kanadski olimpijci u biatlonu